**Referat af bestyrelsesmøde i Fiskbæk mandag den 9. september 2024**

Deltagere: Anne Marie Thomsen (58), Kirsten Friis Hansen (62), Bodil Wellberg Olsen (28), Birthe Holm (66), Steen Stuhr (52), Eva Nielsen (44) og Jens Vedsted-Hansen (60).

1. Valg af referent: Jens.
2. Underskrivelse af referat

Referatet fra bestyrelsesmødet 12. august 2024 blev underskrevet.

1. Siden sidst
* Sønkes død: Der blev sendt en bårebuket fra Fiskbæk til bisættelsen. Nu afventer vi skifteretsattest, inden der kan tages skridt til salg af Sønkes bolig.
* Hjemmesiden: Steen, alternativt Bodil lovede at videreføre arbejdet med vedligeholdelse af Fiskbæks hjemmeside efter Sønkes død.
* Udendørsbelysning: Vi har ventet længe på at få repareret kabel mv. til udendørs belysning, men i sidste uge lykkedes det Bodil at få overtalt Odder El til at færdiggøre reparationen. Skulle den fælles udendørsbelysning igen blive afbrudt, opfordres alle til at lade deres gadedørslys være tændt mens vi venter på reparation.
* Fældning/beskæring af træer: Birchs Træservice har fældet og beskåret træer som aftalt. Der var tvivl ang. et enkelt træ nær bækken, men ved besigtigelse efter mødet besluttede vi, at dette ligeledes skal fældes.
* Aftale med gartner Mulvad om buskrydning mv.: Det er aftalt, at Mulvad næste gang de arbejder hos os vil køre med buskrydder på skråningen ved ’rollatorstien’ og luge i bedet og under hækken ind mod Bakkehuset.
* Jesper fra Beder Murerforretning har nu gennemset de resterende nedløbsrør.
1. Økonomi

Birthe oplyste, at der er brugt mindre end budgetteret på legehuset og enkelte andre budgetposter. Nogle udgiftsbilag ang. el-ladestander mv. blev gennemgået for at sikre, at de svarer til det aftalte og udførte arbejde.

1. El-ladestanderen

Steen, Anne Marie og Birthe påtog sig at få den nye ladestander aktiveret. Derefter vil Steen udarbejde en vejledning om brug af ladesystemet, og alle beboere vil så kunne få adgang til ladestanderen ved henvendelse til Steen.

1. Retningslinjer for køb af gaver på Fiskbæks regning

Vi var enige om at følge et forslag udarbejdet af Eva. Herefter vil der på bestyrelsens initiativ blive købt gaver på AB Fiskbæks regning efter følgende retningslinjer:

* en buket blomster til nyindflyttede medlemmer
* en buket blomster, hvis et medlem bliver indlagt på hospital
* en bårebuket ved dødsfald.
1. Gennemgang af interesselisten

Eva og Bodil har skrevet forslag til mail til dem, der står anført på interesselisten med mailadresse, hvor vi beder dem om at bekræfte deres fortsatte interesse, henholdsvis orienterer om den vedtagne aldersgrænse. Vi vedtog disse forslag, og Eva og Bodil lovede at gennemgå interesselisten og udsende mails med den relevante besked til personer på listen.

1. Topdanmark

Efter at have set på forsikringsbetingelserne har Jens skrevet udkast til endnu en henvendelse til selskabet ang. den varslede prisforhøjelse. Det blev vedtaget, at Anne Marie og Jens underskriver og sender brevet.

1. Næste arbejdsdag

Vi gennemgik Anne Maries forslag til arbejdsopgaver på arbejdsdagen lørdag den 21. september, og hun vil nu udsende opgavelisten sammen med indkaldelsen.

Sidste frist for tilmelding bliver mandag den 16. september.

Kirsten vil bestille smørrebrød og forestå indkøb af morgenmad. Steen lovede at bestille barkflis til arbejdsdagen.

1. Eventuelt

Vi drøftede de tidligere overvejelser om at få kloakmester Bonde til at foretage grundig inspektion af Fiskbæks kloaksystem. Det blev besluttet, at dette kun skal ske, hvis der er aktuelle problemer med afløb e.l. Derfor bedes de beboere, der eventuelt har sådanne problemer, give besked herom til et medlem af bestyrelsen senest 20. september.

1. Næste møde

Næste bestyrelsesmøde holdes torsdag den 10. oktober kl. 18.00 hos Anne Marie.